Държавен вестник, бр. 100, 2015 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  100
МИНИСТЕРСТВО  
НА ЗЕМЕДЕЛИЕТО И ХРАНИТЕ
МЕМОРАНДУМ  
ЗА РАЗБИРАТЕЛСТВО 
между Министерството на земеделието и 
храните на Република България и Минис­
терството на селското стопанство на Грузия 
за сътрудничество в областта на селското 
стопанство
(Одобрен с Решение № 138 от 4 март 2015 г. 
на Министерския съвет. В сила от датата на 
подписването му – 7 декември 2015 г.)
Министерството на земеделието и храните 
на Република България и Министерството 
на селското стопанство на Грузия (нарича-
ни по-долу „Страните“), вземайки предвид 
значението на развитието на плодотворното 
сътрудничество в областта на земеделието 
и храните на основата на взаимноизгодни 
условия, се споразумяха за следното:
Член 1
Сътрудничество в областта на селското 
стопанство, изследванията и технологиите 
между страните ще се развива в съответствие с 
националното законодателство, действащо във 
всяка от двете държави, и с международните 
договори, в които държавите на Страните 
участват.
Член 2
	
1.	 Страните се споразумяват да си сътруд-
ничат в следните области:
	
1.1. животновъдство;
	
1.2. растениевъдство;
	
1.3. рибарство и аквакултури;
	
1.4. безопасност на храните и фуражите;
	
1.5. защита на растенията и карантина;
	
1.6. ветеринарно дело;
	
1.7. развитие на селските райони.
	
2.	 На базата на писмено взаимно съгласие 
Страните си сътрудничат в други области 
от общ интерес.
Член 3
Нито една от Страните няма да разкрива 
информация, получена от другата страна по 
икономически, преработвателни, научноиз-
следователски и технологични въпроси.
Член 4
	
1.	 За ефективното прилагане на този Мемо-
рандум за разбирателство се провеждат 
редовни срещи на Страните с цел да 
се определят приоритетните области 
на сътрудничество, да се разработват 
и изготвят планове за проекти и да 
се обсъждат въпроси от значение за 
Страните.
	
2.	 Страните определят форми на практи-
ческо сътрудничество съгласно нацио-
налното законодателство, действащо в 
държавите на Страните.
	
3.	 Съвместни проекти и обмен на посеще-
ния се инициират от Страните съгласно 
този Меморандум за разбирателство.
Член 5
Страните отговарят за разходите, свързани 
с прилагането на Меморандума за разбира-
телство, в съответствие с националното зако-
нодателство, действащо в техните съответни 
държави.
Член 6
Меморандумът за разбирателство не засяга 
правата и задълженията на страните, произ-
тичащи от други обвързващи държавите им 
международни договори.
Член 7
Всеки спор, отнасящ се до прилагането 
или тълкуването на този Меморандум за 
разбирателство, се решава между Страните 
чрез консултации и/или преговори.
Член 8
Меморандумът за разбирателство се сключ-
ва за неопределен срок от време и влиза 
в сила от датата на подписване. Всяка от 
Страните може да прекрати действието на 
този Меморандум за разбирателство по всяко 
време, като предостави писмено предизвестие 
на другата страна по дипломатически път. В 
такъв случай действието на Меморандума 
за разбирателство се прекратява 3 месеца 
след датата на получаване на известието за 
прекратяване от другата страна.
Член 9
Изменения и допълнения в този Меморан-
дум за разбирателство могат да бъдат правени 
при взаимно съгласие на страните, като се 
оформят като отделен документ и влизат в 
сила в съответствие с член 8 на Меморандума 
за разбирателство. Оформените по този начин 
документи представляват неразделна част от 
този Меморандум за разбирателство.
Изготвен в София на 7 декември 2015 г. 
в два оригинални екземпляра, на български, 
грузински и английски език, като всички 
текстове са еднакво автентични. В случай 
на различия при тълкуването от Страните 
на разпоредбите на този Меморандум за 
разбирателство меродавен е текстът на ан-
глийски език.
За Министерството 	
За Министерството
на земеделието 	
на селското
и храните на 	
стопанство на
Република България:	
Грузия:
Десислава Танева,	
Отар Данелия,
министър на 	
министър на
земеделието и 	
селското
храните	
стопанство
8084